<classify> WAKATI Rais wa Zanzibar, Dk Ali Muhamed Sheni akiwa mgeni rasmi kwenye hafl a ya kufunga Maonesho ya Wiki ya Viwanda kwa nchi wanachama wa Jumuiya ya Maendeleo ya Nchi zilizopo kusini mwa Afrika SADC ujumbe uliotawala kwenye kilele hicho ni nchi wanachama kuchangamkia fursa za maendeleo ili kufi kia uchumi endelevu kwenye umoja huo. Kilele cha wiki hiyo kimehitimishwa hiyo jana wakati hapa nchini wageni mbalimbali wamekwisha anza kuwasili wakiwemo mawaziri wa mataifa mbalimbali ya ukanda huo na wangine wakitarajiwa kuingia kwa ajili ya mkutano mkubwa wa jumuiya hiyo uliopangwa kufanyika Agosti 17 na 18 jiji Dar es Salaam.Awali, Maonesho hayo ya Nne kwa jumuiya hiyo yalifunguliwa na Rais wa Jamhuri ya Muungano wa Tanzania, John Magufuli huku akiwataka wanachama wa SADC kuacha kulalamika kwa kuwa hakuna kitu cha bure, bali ni kuchapa kazi kwa uwezo na nguvu zetu. Akasema hata kama nchi za bara la Afrika bado ni masikini, ni lazima nchi wanachama wa SADC kuinuka na kujikwamua kiuchumi kwa kufanyakazi na kujenga viwanda vya ndani kwa kutegemea malighafi za hapa hapa Afrika. Ni wazi kupitia ugeni huo kama taifa, tutanufaika kwenye maeneo mbalimbali, kwanza kwa kupitia elimu iliyotolewa kwenye wiki ya wiwanda wananchi waliopata fursa ya kuhudhuria, wamenufaika kwa mambo mengi kupitia maonesho hayo yaliyowapa nafasi ya kubadilishana mawazo na wafanyabiashara tofauti kutoka nchi wanachama. Kupitia elimu na mawazo chanya waliyoyanasa kwenye maonesho hayo kama nchi, yanahuhitaji mkubwa na itasaidia watu kufunguka na kuangali fursa zingine ambazo zilikwepo na zikaonekana kama hazina umuhimu hivyo, itawasaidia kutengeneza ajira kwa wingi lakini pia kama watu watahusika zaidi kuunga mkono malengo ya serikali ya kufikia uchumi wa viwanda ifikapo mwaka 2025. Aidha, watu wanaomiliki hoteli na biashara zingine ndogondogo ni wakati wa kuchangamkia fursa hiyo kwani idadi ya wageni wote watakao wasili hapa nchini watakuwa wanahitaji kupata huduma muhimu kama kula, malazi na kadhalika. Pamoja na hayo bado, lugha ya Kiswahili inazidi kupata umaarufu mkubwa duniani kama miongoni mwa chombo cha mawasilano kutokana na mchango wake kwenye masuala ya kibiashara hivyo bado nchi wanachama wanashahuku ya kuhitaji wataalamu ambao wanaweza kwenda kwenye mataifa yao na wao wakajifunze.Kupitia ugeni huu, bado nchi hii ina nguli wengi na mabingwa wa kuongea lugha hiyo, hivyo ni wakati wakutumia fursa hii ambapo viongozi wakubwa wa ngazi ya juu kwenye mataifa wanachama watakuwa hapa nchini kwa kipindi kirefu ambacho kinatosha watanzania kuwashawishi na kuchangamkia fursa ya ajira kwa kufundisha lugha hiyo nchini mwao.Ukiachilia mbali kwenye Lugha, bado nchi ina hazina kubwa kwenye utamaduni ambao haujatangazwa vyakutosha kwenye ukanda huo na kuweza kutengeneza ajira kwa Watanzania wengi ambao kimsingi, ni wabobezi kwenye sekta hiyo.  <topic>: kitaifa 